Агенцијата за заштита на правото на слободен пристап до информациите од јавен карактер согласно член 109 став 5 од Законот за општата управна постапка („Службен весник на Република Македонија“ бр. 124/2015), а врз основа на член 27 и член 34 став (1) од Законот за слободен пристап до информации од јавен карактер („Службен весник на Република Северна Македонија“ бр. 101/2019) и Упатството за спроведување на Законот за слободен пристап до информации од јавен карактер („Службен весник на Република Северна  Македонија“ бр. 60/20), постапувајќи по Жалбата изјавена од П.С. од Скопје, поднесена против Решение на АД за изградба и стопанисување со станбен и деловен простор од значење за Републиката -Скопје , по предметот Барање за пристап до информации од јавен карактер, на 21.05.2026 година го донесе следното:

Р Е Ш Е Н И Е

1.Жалбата изјавена од П.С. од Скопје, поднесена против Решение на АД за изградба и стопанисување со станбен и деловен простор од значење за Републиката -Скопје со бр.03-1282/5 од 16.03.2026 година и бр.03-1279/5 од 16.03.2026 година, заведена во Агенцијата со бр.08-115 на 21.04.2026 година, по предметот Барања за пристап до информации од јавен карактер, СЕ ОДБИВА како неоснована.
2.СЕ ПОТВРДУВААТ Решението на Имателот на информација со  бр.03-1282/5 од 16.03.2026 година и Решението со бр.03-1279/5 од 16.03.2026 година.

О Б Р А З Л О Ж Е Н И Е

П.С. од Скопје, како што е наведено во Жалбата,  на 05.03.2026 година, поднел Барање за пристап до информации од јавен карактер до АД за изградба и стопанисување со станбен и деловен простор од значење за Републиката -Скопје, со кое побарал да му се достават сите постојни документи за периодот од 2016-2025, кои однесуваат на доделување, користење и статус на станбени единици со кои располага АДССДП и тоа, во електронскаформа (PDF на е-пошта), а доколку е потребно и во хартиена форма следните информации: 
„1. Табеларен преглед по години (2016-2025) на станбени единици, по категории, доколку ги водите, и тоа: слободни/нераспределени, дадени под закуп, со времено решение, без акт/без решение, друг вид корисник, залихи.
2. Сите постојани одлуки, решенија, списоци, изводи од записници, рангирања, табели или други документи од кои може да се утврди: на кого е даден стан/стан под закуп, по кој законски основ/категорија, со кој акт (број и датум), и по кој критериум/ранг/бодување, ако таква евиденција постои.
3.Посебно барам документи/ извадоци за доделувањестанови во категории релевантни за: припадници на безбедносни сили, воени инвалиди, станбено необезбедени лица, и други споредливи категории.
4. Ако поради заштита на лични податоци не можете да доставите целосни лични имиња, барам да ми доставите анонимизирани верзии од документите, но со видливи: број и татум на акт, правен основ/категорија, општина/локација, вид на станбена единица, и критериум/основ за избор.
5. Барам и копии од документите/евиденциите врз основа на кои е составен секој табеларен преглед од точка 1.
Истиот ден, П.С. од Скопје поднел Барање за пристап до информации од јавен карактер до АД за изградба и стопанисување со станбен и деловен простор од значење за Републиката -Скопје, со кое побарал да му се достават сите постојни документи со кои располагате, а кои се однесуваат на мојот предмет/моето станбено прашање за периодот од 2002 година до денот на одговорот во електронскаформа (PDF на е-пошта), а доколку е потребно и во хартиена форма следните информации:
	„1.Сите aкти, дописи, известувања, службени белешки, записници, изводи, табели, прегледи и други документи во кои е наведено, констатирано или пренесено дека:...
	2. Сите документи што се однесуваат конкретно на мене/ моето име/ мојот предмет, вклучително:...
	3. Сите документи од кои произлегува:...
	4.Ако тврдењато дека „нема слободни станови” се темели на конкретен документ/евиденција, барам да ми ги доставите:
	5. Ако во документите се содржат лични податоци на трети лица, барам да ми се овозможи делумен пристап, односно документите да ми бидат доставени со заштитени лични податоци, но со видливи: број и датум на актот, категорија/правен основ, статус на предметот, и деловите релевантни за причините кои мојот предмет не бил решен.”
Постапувајќи по оваа Барање, Имателот на информации му доставил на Барателот Решение бр.03-1282/5 од 16.03.2026 година и Решение бр.03-1279/5 од 16.03.2026 година со кое се прифаќаат Барањата на Барателот. Во Решенијата е наведено: „...Акционерското друштво за изградба и стопанисување со станбен и деловен простор од значење за Републиката –Скопје не донесува решенија за доделување на станови туку постпува исклучиво врз основа на веќе донесени одлуки од страна на Комисијата за станбени прашања...Во однос на документите од кои би произлегло дали предметот бул разгледуван, под која категорија е воден, дали било извршено рангирање...документацијата и предметите се во надлежност на Комисијата за станбени прашања...”
Незадоволен од наведените Решенија, Барателот на информации на 06.04.2026 година, поднел „ПОВТОРНО/НОВО БАРАЊЕ бидејќи не се доставени табеларни прегледи и документите што ги барав...”
Барателот на информации на 30.04.2026 година до Агенцијата поднел Жалба, заведена во Агенцијата со бр.08-115. Во Жалбата е наведено дека: „..поради молк/непостапување на имател на информација по повторени/нови барања до АДССДП-Скопје, поради недоставување на бараните документи, табеларни прегледи, евиденции и акти...“
Агенцијата, со електронски допис бр.08-115 од 12.05.2026 година, ја препрати Жалбата до Имателот на информации и побара во рок од седум (7) дена да се произнесе по истата и до Агенцијта да ги достави сите списи во врска со предметот.
На 19.05.2026 година, Имателот на информации до Агенцијата достави мејл со следната содржина: „Во прилог ви доставувам произнесување по жалби и целокупна документација”  во прилог  кон мејлот имателот на информации доставува Решение со бр.03-1282/8 од 28.04.2026 година со кое се прифаќа барањето, во кое меѓу другото наведува „...не носи решенија за доделување на станови туку постапува исклучиво врз основа на веќе донесени одлуки од страна на Комисијата за станбени прашања...Дополнително, Ве известуваме дека Друштвото не располага со станбен фонд кој е однапред определен за припадноци на безбедносните сили и нивните семејства, туку стопанисува со станбен фонд во сопственост на државата, при што намената на конкретни станови не е однапред фиксно утврдена, туку се дефинира со акт на Владата на Република Северна Македонија, односно врз основа на  одлуки и решенија донесени од надлежната Комисијата за станбени прашања. Доколку Комисијата...донесе одлука ...истото може да се реализира исклучиво до слободните станови со кои располага ..., за кои Друштвото на месечно ниво доставува табеларни прегледи до Комисијата...”
Постапувајќи по наведената Жалба, Агенцијата за заштита на правото на слободен пристап до информациите од јавен карактер истата ја одби како неоснована, поради следното:
Агенцијата за заштита на правото на слободен пристап до информациите од јавен карактер, утврди дека Барањето на Барателот, поднесено до АД за изградба и стопанисување со станбен и деловен простор од значење за Републиката -Скопје, не претставува барање за пристап до информации од јавен карактер, туку е барање од личен интерес, кој е должен да постапи согласно своите надлежности.
 По разгледувањето на Жалбата и расположливите списи во врска со предметот, Агенцијата утврди дека, во конкретниот случај Барателот на информации во исто време поднел две барања, неосновано повикувајќи се на Законот за слободен пристап до информации од јавен карактер и занемерувајќи го јавниот интерес регулиран во член 3 став 1 алинеја 7 од истиот Закон, поднел барање за пристап до информации кои имаат личен карактер, со кое Барање, во својство на странка, бара списи од предмет кој се однесува на претходни негови постапки пред АД за изградба и стопанисување со станбен и деловен простор од значење за Републиката -Скопје.
Согласно член 26 од Законот за слободен пристап до информации од јавен карактер „Право на правна заштита во согласност со овој закон има барателот кој поднел барање за пристап до информација согласно членот 12 став (1) од овој закон“. Во конкретниот случај Барателот се обидел да добие информација од Имателот на информации, неосновано повикувајќи се на Законот за слободен пристап до информации од јавен карактер.
Агенцијата за заштита на правото на слободен пристап до информациите од јавен карактер на жалителот му укажува дека целта на Законот за слободен пристап до информации од јавен карактер и на Упатството за спроведување на Законот за слободен пристап до информации од јавен карактер, е на физичките и правните лица да им се овозможи да го остварат правото на слободен пристап до информации од јавен карактер и обезбедат јавност и отвореност во работењето на органите, а не негова законски неоснована и несоодветна примена.
Законската дефиниција на “јавниот интерес“ значи дека остварувањето на јавниот интерес подразбира остварување на интересот на пошироката заедница како целина, којшто има првенство пред индивидуалните потреби и права на поединците.
Согласно погоре наведеното, Агенцијата му укажува на жалителот дека своите права и приватни (лични) интереси може и треба да ги остварува пред се согласно материјалните закони кои ја регулираат соодветната материја во предметите во кои тој се јавува како странка и правната заштита може да ја бара согласно тие закони. 
Врз основа на сето погоре наведено, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.
 

ПРАВНА ПОУКА: Против ова Решение странката може да поведе управен спор пред Управниот суд во рок од 30 дена.


									Директор,
	                                                                                                      Петар Гајдов

